Qarshida Islom Karimov haykali ochildi (video)

30 yanvar – O`zbekiston Respublikasining Birinchi Prezidenti Islom Karimov tavallud topgan kun. Davlatimiz rahbari Shavkat Mirziyoevning 2017 yil 27 noyabrdagi “O`zbekiston Respublikasining Birinchi Prezidenti, buyuk davlat va siyosat arbobi Islom Abdug`anievich Karimov tavalludining 80 yilligini nishonlash to`g`risida”gi qaroriga ko`ra, ushbu sana mamlakatimizda keng nishonlanmoqda. 
Birinchi Prezidentimizga beqiyos minnatdorlik ramzi sifatida bugun Qarshi shahrida mustaqil O`zbekiston davlatining asoschisi, buyuk davlat va siyosat arbobi Islom Karimovning ulug`vor haykali ochildi.Shavkat Mirziyoev va Birinchi Prezidentimizning turmush o`rtog`i Tatyana Karimova Islom Karimov haykalini ochdi. Buyuk Yo`lboshchimiz haykali poyiga gul qo`yib, uning xotirasiga hurmat bajo keltirdi.
O`zbekiston Respublikasi Davlat madhiyasi yangradi.